text: бауыржан момышұлы ауылы жамбыл облысындағы жуалы ауданының орталығы (1936 жылдан). тараз қаласынан қарай 69 км жерде, теріс өзенінің (аса өзенінің саласы) оң жағалауында, солтүстікте қаратау, батыста боралдай, талас алатауының түйіскен жерінде орналасқан. іргесі 1916 жылы арыс әулиеата темір жолын салуға байланысты қаланған. 10,6 мың адам (1997); 12,4 мың адам (2009). бауыржан момышұлы ауылында сыра зауыты, баспахана, диірмен, ауыл шаруашылық машиналарын жөндеу және тұрмыс қажетін өтеу шеберханалары, май және нан зауыттары, жүн иіру және жіп тоқу фабрикасы, астық қабылдау пункті, мал емдеу пункті жұмыс істейді. аурухана, емхана, тубдиспансер, дәріхана, станция, мәдениет үйі, стадион, кинотеатр, қонақ үйі, орта мектептер, музыка және спорт мектептері, балабақшалар, т.б. мекемелер бар. ауыл 1993 жылдан бауыржан момышұлы аталады. 1995 жылы кеңес одағының батыры бауыржан момышұлының мемориалдық ескерткіші мен мұражайы ашылған. ауыл үстімен алматы ташкент автомобиль жолы өтеді. тұрғындары басқа елді мекендермен автомобиль жолдары арқылы қатынасады. село бурное жамбылская момышұлы ауылы